CELEX: 32016R0302
Language: lv
Date: 2016-02-25 00:00:00
Title: Komisijas Īstenošanas regula (ES) 2016/302 (2016. gada 25. februāris) par atsevišķu preču klasifikāciju kombinētajā nomenklatūrā

4.3.2016   
            
            
               LV
            
            
               Eiropas Savienības Oficiālais Vēstnesis
            
            
               L 58/21
            
         KOMISIJAS ĪSTENOŠANAS REGULA (ES) 2016/302
   (2016. gada 25. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 25. februārī
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Stephen QUEST
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums ir plastmasas tāfele zīmēšanai ar izmēriem aptuveni 31 × 32 cm, ar gaišā krāsā pārklātu plastmasas magnētisko virsmu zīmēšanai un dzēšanai. Virsma ir iestrādāta plastmasas rāmī.
                  Pie tāfeles ar auklu ir piestiprināts zīmēšanai domāts rakstāmais no plastmasas ar metāla smaili, to piespiežot uz virsmas un izmantojot virsmas magnētiskās īpašības, var zīmēt, rakstīt u. tml. Plastmasas rāmī vaļīgi ievietoti četri nelieli magnētiskie zīmodziņi no plastmasas, kurus var izmantot figūru iespiešanai uz virsmas.
                  Dzēšanas funkcija tiek iedarbināta, paceļot plastmasas augšējo slāni; augšējā slāņa pacelšanas mehānisms ir iestrādāts zīmēšanas tāfeles apakšējā daļā, un tas pārtrauc magnētisko spēku darbību.
                  Izstrādājums paredzēts bērnu izklaidei.
                  Sk. attēlu (1).
               
               
                  9503 00 95
               
               
                  Klasifikācija noteikta, ievērojot kombinētās nomenklatūras 1., 3.a), 3.b) un 6. vispārīgo interpretācijas noteikumu (VIN) un KN kodu 9503 00 un 9503 00 95 formulējumu.
                  Izstrādājums nav klasificējams pie šīfera tāfelēm vai tāfelēm rakstīšanai vai zīmēšanai pozīcijā 9610, jo tas nav izmantojams rakstīšanai vai zīmēšanai ar grifelēm, krītu, marķieriem ar filca vai šķiedru smaili (sk. arī Harmonizētās sistēmas (HS) skaidrojumus pozīcijai 9610).
                  Izstrādājumam piemīt pozīcijas 9503 rotaļlietas īpašības. Tā kā pozīcijā 9503 sniegts precīzākais apraksts, klasifikācija pozīcijā 3926 pie citādiem plastmasas izstrādājumiem arī nav iespējama.
                  Izstrādājums ir salikta prece 3.b) VIN nozīmē. Tas sastāv no plastmasas un magnētiskās virsmas, kas kopā veido vienotu veselumu (sk. arī HS skaidrojumus par 3.b) VIN, IX punktu).
                  Rāmis un virsma ir izgatavoti no plastmasas. Plastmasas sastāvdaļas dominē un 3.b) VIN nozīmē nosaka izstrādājuma pamatīpašības.
                  Izstrādājums tāpēc jāklasificē ar KN kodu 9503 00 95 pie citādām rotaļlietām no plastmasas.
               
            
         (1)  Attēls pievienots tikai informācijai.